LIEZE: LIEZE'S BIOGRAPHY
LIEZE SE KIEKIES
Lieze Stassen – Biog
Lieze Stassen se lewensreis van myndorp na treindorp en uiteindelik die stad se liggies het begin op 2 Mei 1963 in die Namakwaland – Nababeep – waar sy gebore is. Sy begin haar skoolopleiding (1970) in die Karoo – De Aar – en voltooi haar matriek op Worcester by Worcester Gimnasium.(1981) Musiek was nog altyd die een onafskeidbare deel van haar lewe. Reeds as ses-jarige het sy solo gesing in die kerk tydens ‘n Kersuitvoering. Op ‘n vroeë ouderdom het sy klavieronderrig ontvang en het ook Musiek as vak gehad tot in Matriek met klavier as hoofvak
SIMONE & ALEXANDER - 2002
LIEZE STASSEN & RALPH RABE
Gedurende 1994 roep haar verlange na die Kaap haar terug Kaap toe en beland sy dadelik op die filmstel van WOESTYNBLOM, televisiereeks deur JOHAN VAN JAARSVELD .Hierdie was ‘n groot persoonlike mylpaal vir Lieze en beskou sy dit as haar terugkeer na haar wortels. Die reeks was verfilm in Touwsriver – nog n treindorp waar sy skoolgegaan het - waar haar Pa skoolhoof en burgemeester was en haar ma musiekonderwyseres .Dit is ook tydens die opnames van die klankbaan vir WOESTYNBLOM, geskryf deur NEILL SOLOMON, dat Lieze besef haar hart lê by haar moedertaal.Die klankbaan van WOESTYNBLOM palm ook ‘n SAMA in vir die beste klankbaan vir ‘n televisiereeks.
Sy ontmoet haar huidige man, Michael Kruger, en hulle trou in 2010. In 2011 trek hulle na ‘n huis op n perdeplaas en Lieze bevind haar skielik in die wonderwêreld van perde. Dis hier waar sy uiteindelik vrede en berusting vind in die lewe en die dood, haar rouproses tot ‘n einde kom en sy weer haar stem en musiek herontdek. Sy ondergaan ook n geestelike ommekeer en haar nuwe album, MY HART IS JOU GEBED, raak gebore tussen die hemel en die aarde en die genesende teenwoordigheid van perde. Sy vind sodoende ook weer haar geloof in haar God en in Sy onbegryplike genade en liefde.
MY HART IS JOU GEBED is ‘n album gestroop van alle musikale tierlantyntjies of foefies.Dit is ‘n album wat fokus op die stem en die lied – 'the singer and the song'. Stassen het self geskryf , asook nou saamgewerk met jong,opkomende digters en al die toonsettings van hierdie gedigte gedoen. Elke gedig is met groot omsigtigheid gekies vir hierdie album en vertel elkeen so ‘n stukkie van haar eie verhaal.Sy het ook self die hele produksie,verwerkings en instrumentasie hanteer en opgeneem by VIC VAN DER WATT van SOUNDWORX, ook ‘n jarelange vriend.
Lieze woon tans in Pretoria op ‘n plot buite die dorp. Tussen die perde, donkies en plaasdiere werk sy aan vele projekte, o.a opdrag albums in oorleg met digters en uitgewers.
MY HART IS JOU GEBED IS NOU BESKIKBAAR
Blog Archive January (3) July (1)
© LIEZE STASSEN . Awesome Inc. theme. Theme images by johnwoodcock. Powered by Blogger.